CELEX: 32012D0461
Language: et
Date: 2012-08-03 00:00:00
Title: 2012/461/EL: Komisjoni rakendusotsus, 3. august 2012 , millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule uus närimiskummialus ja tunnistatakse kehtetuks komisjoni rakendusotsus 2011/882/EL (teatavaks tehtud numbri C(2012) 5406 all)

7.8.2012   
            
            
               ET
            
            
               Euroopa Liidu Teataja
            
            
               L 210/14
            
         KOMISJONI RAKENDUSOTSUS,
   3. august 2012,
   millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule uus närimiskummialus ja tunnistatakse kehtetuks komisjoni rakendusotsus 2011/882/EL
   (teatavaks tehtud numbri C(2012) 5406 all)
   (Ainult ingliskeelne tekst on autentne)
   (2012/461/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Revolymer Ltd. esitas 10. oktoobril 2007 Madalmaade pädevale ametiasutusele taotluse uue närimiskummialuse turuleviimiseks toidu uuendkoostisosana.
            
         
               (2)
            
            
               23. aprillil 2009 andis Madalmaade pädev toiduhindamisasutus välja esialgse hindamisaruande. Selles aruandes leiti, et uue närimiskummialuse kasutamine toidu uuendkoostisosana on ohutu.
            
         
               (3)
            
            
               Komisjon edastas esialgse hindamisaruande kõikidele liikmesriikidele 30. aprillil 2009.
            
         
               (4)
            
            
               Määruse (EÜ) nr 258/97 artikli 6 lõikes 4 sätestatud 60-päevase ajavahemiku jooksul esitati kooskõlas kõnealuse sättega põhjendatud vastuväiteid toote turustamise kohta.
            
         
               (5)
            
            
               Seepärast konsulteeriti 2. juulil 2010 Euroopa Toiduohutusametiga (EFSA).
            
         
               (6)
            
            
               Euroopa Toiduohutusamet jõudis 25. märtsi 2011. aasta teaduslikus arvamuses uue närimiskummialuse (REV-7) ohutuse kohta toidu uuendkoostisosana („Scientific Opinion on the safety of a „novel chewing gum base (REV-7)” (2) as a novel food ingredient”) järeldusele, et uus närimiskummialus on kavandatud kasutustingimustes ja manustamistasemete korral ohutu.
            
         
               (7)
            
            
               Uus närimiskummialus vastab määruse (EÜ) nr 258/97 artikli 3 lõikes 1 kehtestatud kriteeriumidele ja seetõttu võeti vastu komisjoni 21. detsembri 2011. aasta rakendusotsus 2011/882/EL, millega lubatakse kooskõlas Euroopa Parlamendi ja nõukogu määrusega (EÜ) nr 258/97 viia toidu uuendkoostisosana turule uus närimiskummialus (3).
            
         
               (8)
            
            
               Rakendusotsuse 2011/882/EL artiklis 2 on sätestatud, et nimetus, mis kantakse käesoleva otsusega lubatud uut närimiskummialust sisaldava toiduaine etiketile, on „närimiskummialus (1,3-butadieen, 2-metüül-homopolümeer, maleaaditud, polüetüleenglükomonometüüleetri estrid)”.
            
         
               (9)
            
            
               Täielik keemiline nimetus võimaldab asjaomast ainet selgelt ja ühemõtteliselt kindlaks teha, ent oma pikkuse tõttu võib ta jääda seda ainet sisaldavate toiduainete märgistuses domineerima. Kuna närimiskummi müüakse sageli pakendites, mille pinnal on märgistuse jaoks vähe ruumi, oleks asjakohane näha ette lühem märgistusvariant.
            
         
               (10)
            
            
               CASi (Chemical Abstract Service) registrinumbrid (CASi nr) on kemikaalide nimetamisel kasutatav rahvusvaheline standard, mis annab aine olemuse kohta sama teavet nagu aine keemiline nimetus.
            
         
               (11)
            
            
               Seetõttu on asjakohane lubada rakendusmäärusega 2011/882/EL lubatud uue närimiskummialuse nimetusena kasutada kõnealust ainet sisaldavate toiduainete märgistusel täieliku keemilise nimetuse asemel CASi registrinumbrit.
            
         
               (12)
            
            
               Lisa oleks võinud tekitada arusaamatusi, kuna selle pealkirjas on esitatud ainult osa keemilisest nimetusest. Peale selle peaks lisas olema esitatud ka CASi number.
            
         
               (13)
            
            
               Seetõttu on asjakohane tühistada rakendusotsus 2011/882/EL ja asendada see uue otsusega, lisades sinna eespool nimetatud muudatused.
            
         
               (14)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas määratletud uut närimiskummialust võib viia liidu turule kasutamiseks toidu uuendkoostisosana närimiskummis maksimumsisaldusega 8 %.
   Artikkel 2
   Nimetus, mis kantakse käesoleva otsusega lubatud uut närimiskummialust sisaldava toiduaine etiketile, on „närimiskummialus (2-metüül-1,3-butadieeni homopolümeer, mis sisaldab malehappe esterrühmi polüetüleenglükoolimonometüüleetriga)” või „närimiskummi alus (CASi nr 1246080-53-4)”.
   Artikkel 3
   Rakendusotsus 2011/882/EL tunnistatakse kehtetuks.
   Artikkel 4
   Käesolev otsus on adresseeritud ettevõttele Revolymer Ltd., 1, NewTech Square, Deeside Industrial Park, Deeside, Flintshire, CH5 2NT, Ühendkuningriik.
   
      Brüssel, 3. august 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2011;9(4):2127.
   
      (3)  ELT L 343, 23.12.2011, lk 121.
   
      LISA
      
         Uue närimiskummialuse omaduste täpne kirjeldus
      
      
         Kirjeldus
      
      Toidu uuendkoostisosa on sünteetiline polümeer (patendi number WO2006016179). See on valget või valkjat värvi.
      See koosneb polüisopreen-ko-maleiinanhüdriidile (PIP-g-MA) poogitud hargnenud ahelaga metoksüpolüetüleenglükooli (MPEG) polümeeridest ja reageerimata metoksüpolüetüleenglükoolist (alla 35 massiprotsendi).
      
         CASi nr: 1246080-53-4
      
      
         Polüisopreen-ko-maleiinanhüdriidile (PIP-g-MA) poogitud metoksüpolüetüleenglükooli (MPEG) molekulaarstruktuur
      
      
         
      
         
      
                  Omadused: 2-metüül-1,3-butadieeni homopolümeer, mis sisaldab malehappe esterrühmi polüetüleenglükoolimonometüüleetriga / CASi nr 1246080-53-4
               
            
                  Niiskus
               
               
                  alla 5 %
               
            
                  Alumiinium
               
               
                  alla 3 mg/kg
               
            
                  Liitium
               
               
                  alla 0,5 mg/kg
               
            
                  Nikkel
               
               
                  alla 0,5 mg/kg
               
            
                  Jääkanhüdriid
               
               
                  alla 15 μmol/g
               
            
                  Polüdisperssuse indeks
               
               
                  alla 1,4
               
            
                  Isopreen
               
               
                  alla 0,05 mg/kg
               
            
                  Etüleenoksiid
               
               
                  alla 0,2 mg/kg
               
            
                  Vaba maleiinanhüdriid
               
               
                  alla 0,1 %
               
            
                  Oligomeere kokku (alla 1 000 aatommassiühiku)
               
               
                  mitte üle 50 mg/kg
               
            
                  Etüleenglükool
               
               
                  alla 200 mg/kg
               
            
                  Dietüleenglükool
               
               
                  alla 30 mg/kg
               
            
                  Monoetüleenglükoolmetüüleeter
               
               
                  alla 3 mg/kg
               
            
                  Dietüleenglükoolmetüüleeter
               
               
                  alla 4 mg/kg
               
            
                  Trietüleenglükoolmetüüleeter
               
               
                  alla 7 mg/kg
               
            
                  1,4-dioksaan
               
               
                  alla 2 mg/kg
               
            
                  Formaldehüüd
               
               
                  alla 10 mg/kg